# data[].attributes.body
Catering ettevõtted pakuvad ette tellitud teenust kliendi valitud kohas. Menüü ning toidud on varasemalt kokku lepitud ning tehakse tellimuse alusel. Tavaliselt valib klient ette antud valikute hulgast sobilikud külmad ja/või soojad road vastavalt inimeste arvule. Catering teenus võib sisaldada ka teenindust kliendi valitud kohas.
Toidu valmistamine toimub eelnevalt ettevõtte köögis. Toidu serveeritakse nii buffet-stiilis, kui ka lauateeninduse vormis.
Catering ettevõttelt saab lisaks toidule ja joogile tihti tellida ka peo inventari (toolid-lauad, nõud, salvrätikud jne).
Cateringi pakkuja võib olla nii suur ettevõtte (ntks Q Catering või Roosta Catering Läänemaal), kui ka väiksem ettevõtja, kes paneb rõhku isikupärasusele ning tihtilugu ka suurematele maitseelamustele (ntks Läänemaa juurtega Mirru Mürfel).

# data[].attributes.body
Kuna Eesti Eine veebilehekülge ei eksisteeri enam ning nende Facebooki leht pole 1,5a aktiivne olnud, keskendusime Kulinaaria Toit lehele.

Kulinaaria Toit on kasvanud välja Selveri Köögist ning on tolle tütarettevõte, mis alustas algselt ja tol ajal täiesti uuendusliku ideena valmistoidu valmistamist Kadaka Selveri köögis.
Eraldi hoones hakati toite valmistama ja pakendama juba 2007.aastal ning 2020 laieneti veelgi.

Täna on tootevalikus üle 400 toote. Igapäevaselt väljastatakse ca 15 tonni toodangut ning keskusköögis töötab ca 300 inimest.
Ilmselt on tegemist Eesti suurima keskusköögiga.

# data[].attributes.body
Toodetakse enamasti valmistooteid poe klientidele. Üldiselt saab tooteid osta nii kohapealt poest, kas külmast või soojast letist, kuid saab ka ette tellida ning tellimuse vastavalt oma soovile kokku panna.
Kaubandusketi suurköök varustab oma keti poode oma toodetega, igas poes ei ole kööki koha peal. Eestis võiks tuntuima näitena tuua Selveri Köögi, kes pakub väga laia valikut ning lihtsat läbi veebi tellimise võimalust.
Köögi eesmärk on pakkuda kiirelt kätte saadavat toitlustusteenust väga laias ulatuses ja suurele klientuurile. Ühest inimesest kuni suurte seltskondadeni. Singirullist pidulike tortideni. Ühekaupa, 10 kaupa, 100 kaupa. Valikus erinevad variatsioonid, et igaüks leiaks endale midagi sobivat. Eesmärk on olla universaalne ja pakkuda kiiret lahendust, kas argipäeva toidukorraks või peolauale.
Toite valmistatakse suuremahuliselt ja kindlate retseptide järgi. Pakendatakse kohapeal. Hinnaklass on pigem keskmine, mitte kallis, kuna tegemist on universaalse teenusega, mitte eritellimus tööga.